《次韵汪以南閒居漫吟十首 其九》
元代·方回

鱼龙古仙翁，诸人赖私淑。五教绍虞敷，六艺极周郁。

邦侯绝相知，异君大雅姿。胡欲撤皋比，不愿为人师。

老我羽已铩，栖此鹪鹩枝。君当上青云，阿阁巢长离。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。